天河區

天河區係中國廣州嘅市轄區。喺廣州舊城嘅東面。近年發展好快，成為咗廣州嘅商業中心之一。

名 
以前呢度有個地方叫大水圳，1926年，軍閥李福林入來，將大水圳嘅名改成天河村。後尾起咗天河機場，1984年拆機場起天河體育中心，1985年建區嗰陣就決定叫天河區。

經濟 

天河係廣州經濟最發達嘅商業中心。截至2011年尾，天河區嘅GDP係2138.73億元，係全廣州市第一。

出名建築

摩天大樓 
中信廣場
中國市長大廈同大都會廣場
天河城廣場：雙塔建築，雙塔係粵海天河城大廈，下邊7層係天河城。
廣州西塔同廣州東塔：雙塔建築，西塔已經完工，東塔起緊。
中泰國際廣場

出名嘅購物中心 
天河城、太古匯、正佳廣場、太平洋數碼廣場、廣州購書中心

體育館 
天河體育中心、廣東奧林匹克體育中心

大學 
暨南大學
華南理工大學
華南師範大學
華南農業大學

交通

大型樞紐 
廣州東站、天河客運站。

參攷 

廣州政區